OpenLLM-France/wikimedia huggingface dataset:
# Derry udalerria, Pike konderria (Illinois)

Derry udalerria Ameriketako Estatu Batuetako Illinois estatuko udalerri bat da, Pike konderrian. Azken zentsuaren arabera 214 biztanle zituen, 37.4 milia karratu (97 km$^2$) eremuan.

## Ekonomia

2020ko zentsuaren arabera, Derry udalerrian 99 etxebizitza zeuden. Per capita diru-sarrerak 20.972 estatubatuar dolar ziren.

## Kanpo estekak

* Datuak: Q5263220
# Derry konderria

Derry konderria edo Londonderry konderria (Doire, irlanderaz "haritz" esanahi du), Erresuma Batuko, Ipar Irlandako sei konderrietako bat da. Derry, aintzineko Londonderry. Konderriak 2.074 kilometro karratuko azalera du eta 233.500 petsonako biztanleria (2001).
Izendapena gatazka politikoaren baitan datza. Irlandar nazionalistek Derry izena erabiltzen dute ofizialki, Ulsterko unionistek eta britainiar agintariek berriz, Londonderry.

## Geografia
### Natura

Hegoaldean muinotsua da eta punturik altuena Sawel Mountain (678 m) du. Bann ibaiak ekialdean eta Foyle ibaiak mendebaldean zeharkatzen dute konderria. Neagh aintziraren ertzetako bat ere hartzen du.

### Hiriak

* Derry/Londonderry (85.016 biztanle), hiriburua
* Coleraine/Cúil Rathain (24.089)
* Limadavy/Léim a' Mhadaidh (12.135)
* Magherafelt/Machaire Fíolta (8.372)
* Portstewart/Port Stíobhaird (7.803)

## Historia

Erdi Aroan Derryk ez zuen konderririk izan, Tyroneko konderriaren barnean baitzegoen, baina 1613an Jakue I.ak Londresko merkatariei kasu eginez Derry hiria eta inguruko lurrak hartuko zituen konderria eratzea erabaki zuen. Coleraineko konderria zena ere bere baitan hartu zuen. Bertan aurretik egon ziren lurjabeak bidali eta kolonizazio prozesu gogorra abiarazi zen Londresko Konpainiak eta merkatari gremioek.
1899an Londonderry konderritik banatu eta izate administratibo berezia hartu zuen, konderriaren hiriburua orduan Coleraine bihurtu zen. 1973an aldiz atzera bihurtu eta Derryko konderriaren barnean sartu zen berriz ere Derry hiria.

## Ondasun nabarmenak

* Derry/Londonderry
* Castlerock herrixka turistikoa: bertan daude Mussenden tenploa eta Benone hondartza.
* Foyle aintzira
* Springhill etxea: XVII mendeko etxe koloniala.

## Pertsona ezagunak

* Joyce Cary (1888-1957), idazlea.
* John Hume (1937-), politikaria.
* Seamus Heaney (1939-), Literaturako Nobel Sariduna.
* Martin McGuinness (1950-), politikaria.

## Kirolak

Futbolean Derry City F.C. taldeak emaitzak bikainak lortu ditu. Ipar Irlandako Liga bat eta hiru Kopa lortu zituen, baina talde katolikoa izanik 1973an Irlandako Errepublikako txapelketatan aritzeko eskabidea egin zuen eta ordutik aurrera Irlandako bi Liga eta bost Kopa eskuratu ditu, bai eta Ligako hamar Kopa ere.
Futbol gaelikoak ere jarraitzaile asko ditu baina All-Ireland Senior Football Championship txapelketa nagusian garaipen bakarra du, 1993an lorturikoa. Liga aldiz bost aldiz iraazi du, azkena 2008an.

## Iruditegia

* Guildhall Derryn.
* Derryko San Kolunba katedrala.
* "Free Derry corner" Bogside auzoan."Free Derry corner" Bogside auzoan.
* Coleraine/Cúil Rathain.
* Castlerock/Carraig Ceasail.
* Mussenden tenploa.
* Springhill etxea.
* Foyle aintzira.

## Kanpo estekak

* Datuak: Q192208
* Multimedia: County Londonderry / Q192208
# Derry (New Hampshire)

Derry Ameriketako Estatu Batuetako inkorporatutako herri bat da. Rockingham konderrian kokatuta dago, New Hampshire estatuan. 34.317 biztanle ditu, 94,5 kilometro koadroko azaleran banatuta.

## Ikus, gainera

* Rockingham konderrian

## Kanpo estekak

* Datuak: Q1055850
* Multimedia: Derry, New Hampshire / Q1055850
# Derry (Pennsylvania)

Derry Pennsylvaniako borough bat da. Westmoreland konderrian kokatua dago. 2010ean 2.688 biztanle zituen, 2,00 kilometro koadrotan banatuta.

## Ikus, gainera

* Westmoreland konderria

## Kanpo estekak

* Datuak: Q1130490
# Dimitrios Verginis

Dimitris Verginis (grezieraz: Δημήτρης Βεργίνης; Tesalonika, 1987ko maiatzaren 15a -) Greziako saskibaloi jokalaria da. Eskolta postuan jokatzen du, eta egun bere herrialdeko Panionios BC taldean dabilena.

## Taldeak

* PAOK (2005-08)
* Panathinaikos BC (2008-10)
* Aris BC (2010-12)
* Bilbao Basket (2012)
* Lukoil Academic (2013-14)
* Panionios BC (2014-egun)

## Erreferentziak

* ↑ www.eurobasket.com webgunea
* Datuak: Q380771
* Multimedia: Dimitris Verginis / Q380771
# Dimitrios Vikelas

Dimitrios Vikelas (grezieraz: Δημήτριος Βικέλας; Ermoupoli, 1835eko otsailaren 27a/otsailaren 15a - Atenas, 1908ko uztailaren 20a) greziar negozio-gizon eta idazlea izan zen. Nazioarteko Olinpiar Batzordeko lehenbiziko presidentea izan zen.
Haurtzaroa Grezian, Istanbulen eta Odesan igaro ondoren, Londresen aberastu zen. eta gero Parisen bizitzen jarri zen. Han historiari eta literaturari ekin zion, eta eleberriak, istorio laburrak eta saiakerak argitaratu zituen.
1894an Pierre de Coubertinek Parisen deitutako kongresuko ordezkari greziarra izan zen. Bertan, 1896an Atenasen Olinpiar Jokoak ospatzea eta Vikelasi presidentetza ematea erabaki zuten. Jokoak ospatu ondoren, Batzorde Olinpikotik erretiratu zen eta Coubertin baroiak ordezkatu zuen.

## Lanak

* Εσθήρ, τραγωδία του Ιωάννου Ρακίνα, και άλλα διάφορα ποιήματα. Εν Ερμουπόλει 1851
* Στίχοι. Εν Λονδίνω 1862
* Περί νεοελληνικής φιλολογίας, Εν Λονδίνω 1871
* Περί Βυζαντινών. Μελέτη. Εν Λονδίνω 1874
* Λουκής Λάρας, Αυτοβιογραφία γέροντος Χίου. Εν Αθήναις 1879 (eleberria)
* Από Νικοποόλεως είς Ολύμπιον(Ιστορική καί Φιλολογική Μελέτη). Μελέτη. Εν Λονδίνω 1875
* Περί Σκωτίας(Περιήγηση). Μελέτη. Εν Λονδίνω 1875
* Διαλέξεις καί Αναμνήσεις(Απομνημόνευμα). Μελέτη. Εν Λονδίνω 1875
* Διηγήματα, Εν Αθήναις 1887
* Ό Πάπα Νάρκισσος(Διήγημα), Εν Αθήναις 1887
* Ό Φίλιππος Μάρθας(Διήγημα), Εν Αθήναις 1887
* Ή Άσχημη Αδελφή(Διήγημα), Εν Αθήναις 1887
* Διαλέξεις και Αναμνήσεις, Εν Αθήναις 1893
* Η ζωή μου. Παιδικαί αναμνήσεις. Νεανικοί χρόνοι, Εν Αθήναις 1908
* μεταφράσεις έργων του Σαίξπηρ κ.α
* Η ΣΥΣΤΑΣΙΣ ΤΟΥ ΕΛΛΗΝΙΚΟΥ ΒΑΣΙΛΕΙΟΥ ΚΑΙ ΤΑ ΟΡΙΑ ΑΥΤΟΥ

## Kanpo estekak

* Datuak: Q297024
* Multimedia: Demetrius Vikelas / Q297024
# Dimitris Christoulas

Dimitris Christoulas (Δημήτρης Χριστούλας, grezieraz) (1935- Atenas, 2012ko apirilaren 4a) Greziako Parlamentuaren aurrean bere buruari tiro bat emanda bere buruaz beste egin zuen greziar botikari bat izan zen, bere egoera pertsonalaren nahiz Atzerakada Handiaren ondorioz sorrarazitako egoera sozioekonomikoaren aurka protesta moduan. Suizidatzearekin batera, gutun bat utzi zuen bere arrazoiak azalduz. Bere suizidioak oihartzun zabala eragin zuen Grezian nahiz mundu osoan eta krisialdi ekonomikoaren gordintasuna utzi zuen agerian. Joaquín Carbonell abeslariak haren omenezko abesti bat konposatu zuen.
| « | Tsolakoglouren gobernuak ni bizirik irauteko aukera guztiak ezabatu ditu. Aukera horiek neure kabuz ordaindutako pentsio batean oinarritzen ziren, 35 urtez ordaindu nuena Estatuaren inongo laguntzarik gabe. Eta, zaharra naizenez, bestela jokatu ezin dudanez (greziar herrikide batek kalashnikov bat hartuko balu, ni alde jarriko nintzateke, ordea), neure bizitzari amaiera emateko beste irtenbiderik ez dudala uste dut, bizirik irauteko zaborrontzietan miatu behar ez izateko. Etorkizunik gabeko gazteek egun batean armak hartu eta herrialde honetako traidoreak Syntagma plazan urkatuko dituztelakoan nago, 1945ean Mussolinirekin italiarrek egin zuten bezala | » |
| —2012ko apirilaren 4a |||
* Datuak: Q3566794
* Multimedia: Dimitris Christoulas / Q3566794
# Dimitrios Kiousopoulos

Dimitrios Kiousopoulos (Andritsaina, 1892ko azaroaren 17a – Atenas, 1977ko urtarrilaren 20a) greziar legegizon eta politikaria izan zen. Greziako lehen ministroa izan zen 1952an.
Ibilbide juridikoa 1917an hasi zuen. Lehen Mundu Gerraren ondoren, Grezia iparraldetik musulman albaniarrak kanporatzea sustatzeaz arduratu zen fiskala izan zen. 1950etik 1951ra Auzitegi Goreneko fiskala izan zen.
Greziako lehen ministro izan zen 39 egunez, 1952ko urriaren 11tik azaroaren 19ra.
# Dimitris Jristofias

Dimitris Jristofias (grezieraz: Δημήτρης Χριστόφιας, Dhikomo, Kirenia, 1946ko abuztuaren 29a - Nikosia, 2019ko ekainaren 21a) ideologia komunistako politikari zipretarra izan zen. 2008tik 2013ra Zipreko presidente izan zen.
* Datuak: Q57334
* Multimedia: Dimitris Christofias / Q57334
# Dimitrio Ovtxarov

Dimitrio Mikhailovitx Ovtxarov, ukrainieraz Дмитро Михайлович Овчаров, (Kiev (Ukraina), 1988ko irailaren 2a) mahai-tenisean lehiatzen den Ukrainan sortutako kirolari alemaniarra da.

## Olinpiar Jokoak

2008ko Udako Olinpiar Jokoetan, Pekin 2008an (Pekin), zilarrezko domina eskuratu zuen Alemaniako taldearekin, taldekako modalitatean, Txinako (urrezkoa) hirukotearen atzetik eta Hego Koreakoaren (brontzezkoa) aurretik sailkatuz. Hauek osatzen zuten Alemaniako hirukotea: Timo Boll, Dimitrio Ovtxarov eta Christian Süß-ek.
2012ko Udako Olinpiar Jokoetan, Londres 2012an (Londres), brontzezkoa irabazi zuen bakarkako modalitatean, Zhang Jike (urrezkoa) eta Wang Hao (zilarrezkoa) txinataren atzetik. Brontzezkoa eskuratu zuen Alemaniako taldearekin ere, taldekako modalitatean, Txinako (urrezkoa) hirukotearen eta Hego Koreakoaren (zilarrezkoa) atzetik sailkatuz. Hauek osatzen zuten Alemaniako hirukotea: Timo Boll, Dimitrio Ovtxarov eta Bastian Steger-ek.
2016ko Udako Olinpiar Jokoetan, Rio 2016an (Rio de Janeiro), brontzezkoa eskuratu zuen, berriro, Alemaniako taldearekin taldekako modalitatean, Txinako (urrezkoa) hirukotearen eta Japoniakoaren (zilarrezkoa) atzetik sailkatuz. Hauek osatzen zuten Alemaniako hirukotea: Timo Boll, Dimitrio Ovtxarov eta Bastian Steger-ek.
2020ko Udako Olinpiar Jokoetan, Tokio 2020an (Tokio), brontzezko domina irabazi zuen bakarkako modalitatean, Ma Long (urrezkoa) eta Fan Zhendong (zilarrezkoa) txinataren atzetik. Zilarrezkoa eskuratu zuen Alemaniako taldearekin taldekako modalitatean, Txinako (urrezkoa) hirukotearen atzetik eta Japoniakoaren (brontzezkoa) aurretik sailkatuz. Hauek osatzen zuten Alemaniako hirukotea: Timo Boll, Dimitrio Ovtxarov eta Patrick Franziska-k.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2008 | Pekin Txina | 02 ! | Taldeka, gizonezkoa |
| 2012 | Londres Erresuma Batua | 03 ! | Bakarka, gizonezkoa |
| 2012 | Londres Erresuma Batua | 03 ! | Taldeka, gizonezkoa |
| 2016 | Rio de Janeiro Brasil | 03 ! | Taldeka, gizonezkoa |
| 2020 | Tokio Japonia | 03 ! | Bakarka, gizonezkoa |
| 2020 | Tokio Japonia | 02 ! | Taldeka, gizonezkoa |

## Erreferentziak

* ↑ ITTF-ren sailkapena ITTF webgunea 2021-11-12an begiratua
* ↑ «Dimitrio Ovtxarov» olympedia.org 2021-11-11n begiratua(Ingelesez)
* ↑ «Dimitrio Ovtxarov» Olympics.com 2021-11-11n begiratua (Gaztelaniaz)
* ↑ "Mahai-tenisa, taldeka, emaitzak 2008" olympedia.org (Ingelesez)
* ↑ "Mahai-tenisa, bakarka, emaitzak 2012" olympedia.org (Ingelesez)
* ↑ "Mahai-tenisa, taldeka, emaitzak 2012" olympedia.org (Ingelesez)
* ↑ "Mahai-tenisa, taldeka, emaitzak 2016" olympedia.org (Ingelesez)
* ↑ "Mahai-tenisa, bakarka, emaitzak 2020" olympedia.org (Ingelesez)
* ↑ "Mahai-tenisa, taldeka, emaitzak 2020" olympedia.org (Ingelesez)

## Kanpo estekak

* Datuak: Q58021
* Multimedia: Dimitrij Ovtcharov / Q58021
# Dimitrios I.a Konstantinoplakoa

Dimitrios I.a Konstantinoplakoa (Istanbul, Turkia, 1914ko irailaren 8a - ibidem, 1991ko urriaren 2a) elizgizona izan zen, Konstantinoplako aitalehen ekumenikoa 1972tik 1991 arte.

## Bizitza

Greziar klasizismoko ikasketak egin zituen. 1931n Marmara itsasoaren ondoko Halki monasterio kristau-ortodoxoan sartu zen. Diakono egin zutenean (1937), zenbait hiritan bete behar izan zuen bere kargua: Grezia ipar-ekialdean (1937-1938), Istanbulgo behe-auzoetan (1939-1945) eta Teheranen (1945-1950). 1964an Konstantinoplako patriarkaren laguntzaile izendatu zuten Turkiako hiriburuan, eta urte berean metropolitano (artzapezpiku) egin zuten. 1972an Turkiako eskualdeko metropolitano bihurtu zen, eta urte hartan bertan Konstantinoplako Patriarka aukeratu zuten. Orduan hartu zuen Dimitrios I.a izena. Pobrezia hartu zuen kristau-fedearen ikurtzat. 1980an eliza katoliko-erromatarraren buru Joan Paulo II.arekin elkartu zen, bi elizen arteko harremanak hobetzeko elkarrizketa-saio bati hasiera eman nahian, baina azkenean elkarrizketak bertan behera geratu ziren. Vatikanoaz gainera, Britainia Handia eta Sobietar Batasunera ere joan zen, bertako elizetako buruekin elkarrizketatzera. Ez zuen haiekin akordiorik lortu, baina harreman onak izatera iritsi ziren. 1987an, Vatikanora bidaiatu zuen, eta Joan Paulo II.ak San Petri basilikan hotsandiko ekitaldi batekin egin zion harrera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q342360
* Multimedia: Demetrios I of Constantinople / Q342360
# Dimitrios Skoumpakis

Dimitrios Skoumpakis, grezieraz Δημητρης Σκουμπακης (Kanea, Grezia, 1998ko abenduaren 18a) Greziako waterpolo jokalaria da, eta erdiko atzelari gisa jokatzen du. Tokio 2020ko Udako Olinpiar Jokoetan parte hartu zuen Grezia ordezkatzen. Munduko junior txapelduna ere izan zen.

## Nazioarteko lehiaketetan parte hartzea

2017az geroztik, nazioarteko lehiaketetan Grezia ordezkatzen du, eta emaitza hauek lortu ditu:

## Udako Olinpiar Jokoak

2020ko Udako Olinpiar Jokoetan, berriz, zilarrezko domina irabaziko zuen Greziako taldean izan zen. Serbiak, urrezkoa, eta Hungariak brontzezkoa eskuratuko zuten. Greziako taldea honako hauek ordezkatu zuten: Stylianos Argyropoulos, Georgios Dervisis, Ioannis Fountoulis, Konstantinos Galanidis, Konstantinos Genidounias, Konstantinos Gkiouvetsis, Marios Kapotsis, Christodoulos Kolomvos, Konstantinos Mourikis, Alexandros Papanastasiou, Dimitrios Skoumpakis, Angelos Vlachopoulos eta Emmanouil Zerdevas-ek.

## Udako Olinpiar Jokoetako dominak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Waterpoloa gizonezkoa. |

## Gainerako lorpenak

| Urtea | Festa | Lekua | Posizioa |
| Urtea | Festa | Lekua | Posizioa | 2017 | 2017ko Juniorren Munduko Waterpolo Txapelketa | Belgrado | 1. postua |
| 2018 | 2018ko Europako Waterpolo Txapelketa | Bartzelona | 5. postua |
| 2019 | 2019ko Munduko Igeriketa Txapelketa | Gwangju | 7. postua |
| 2020 | 2020ko Europako Waterpolo Txapelketa | Budapest | 7. postua |

## Erreferentziak

* ↑ «Dimitrios Skoumpakis» olympedia.org 2022-01-10ean begiratua(Ingelesez)
* ↑ «Dimitrios Skoumpakis» Olympics.com 2022-01-10ean begiratua (Gaztelaniaz)
* ↑ "Waterpoloa, gizonezkoa, emaitzak 2020" olympedia.org (Ingelesez)

## Kanpo estekak

* Datuak: Q107739516
# Digitalaia

Digitalaia izena du HUHEZI fakultateak 2009an konpetentzia digitalen eragina aztertzeko abian jarritako behatokiak. Behatokiaren helburua da aztertzea teknologia digitalak zer harreman duen gure gizartearen hainbat arlorekin: unibertsitate aurreko irakaskuntzarekin, unibertsitate-irakaskuntzarekin, hedabideekin, euskararekin eta kooperatibekin.

## Ikus, gainera

* Mondragon Unibertsitatea

## Kanpo estekak

* Mondragon Unibertsitateko albistea.
* Datuak: Q12256240
# Diglizerido

Diglizeridoak edo diazilglizeridoak glizerina bat eta berai esterifikazioz loturiko bi gantz azidok osatzen duten lipido saponifikagarria da. Molekula anfipatikoa da.

## Funtzioak

Inositolaren metabolismoan eta fosfolipidoen degradazioan hartzen dute parte. Neuronetan fosfolipasa C entzimak zelula mintzeko fosfolipidoetan eragiten dute diglizeridoak sortuz.

## Erreferentziak

* ↑ «Wayback Machine» web.archive.org (Noiz kontsultatua: 2018-11-27).

## Kanpo estekak

* Datuak: Q161466
* Multimedia: Diglycerides / Q161466
Lipidoak :
OsagaiakGantz azidoakAseak: butirikoa (4:0) • kaprikoa (10:0) • laurikoa (12:0) • miristikoa (14:0) • palmitikoa (16:0) • estearikoa (18:0) • arakidikoa (20:0) Asegabeak: miristoleikoa (14:1) • palmitoleikoa (16:1) • oleikoa (18:1) • linoleikoa (18:2) • linolenikoa (18:3), (α eta γ) • punizikoa (18:3) • arakidonikoa (20:4)Beste batzukaminoalkohola • azido fosfatidikoa • esfingosina • esteranoa • glizerina • isoprenoa • zeramidaLipido saponifikagarriakGlizeridoakMonoglizeridoak: Glizeril hidroxiestearatoa • Glizerol monoestearatoa • Monolaurina Diglizeridoak: - Triglizeridoak: Triheptanoina • Trimiristina • Tripalmitina • Triestearina • Trilinoleina • TrioleinaArgizariakLanolinaFosfolipidoakFosfoglizeridoak: Fosfatidiletanolamina • Fosfatidilkolina • Fosfatidilserina Esfingolipidoak: EsfingomielinaGlukolipidoakGangliosidoak • Globosidoak • Lipopolisakaridoak • ZerebrosidoakLipido saponifikaezinakEsteroideakEsterolak: Ergosterola • Estigmasterola • Kolesterola • Lanosterola Kortikosteroideak: Budesonida • Flutikasona • Kortisola • Kortisona • Prednisona Estrogenoak: Aldosterona • Androsterona • Estradiola • Progesterona • Testosterona Bitaminak: D bitaminaTerpenoak (+ terpenoideak)Monoterpenoak: Eukaliptola • Geraniola • Kanforra • Limonenoa • Linaloola • Mirzenoa • Pinenoa Seskiterpenoak: Azido abszisikoa • Farnesola • Humulenoa • Ionona • Zingiberenoa Diterpenoak: Azido abietikoa • Erretinola (A bitamina) • Fitola • Giberelina • Labdanoa • Kafestola Triterpenoak: Eskualenoa Tetraterpenoak: Karotenoideak (Karotenoak • Xantofilak) Politerpenoak: Plastokinona • UbikinonaEikosanoideakLeukotrienoak • Prostaglandinak • Prostaziklinak • Tronboxanoak :
# Digitalis

Digitalis Plantaginaceae familiako hogei bat belar eta zuhaixka espezie dira, Europan, Asia Txikian eta Ipar Afrikan aurki daitezkeenak.
Korola tubularreko loreak sortzen dituzte, eta hainbat kolore, espezie eta barietateen arabera. Digitalis purpurea da ezagunena, euskaraz kuku-praka izena duen landarea. Digoxina ekintza kardiotoniko handiko glukosidoa erauzten da landare horretatik. D. purpurea eta Digitaliseko beste espezie batzuk oso toxikoak dira, baina ohiko apaingarri dira lorezaintzan. Digitalis mertonensis espeziea ere badago, D. grandifloraren eta D. purpurearen hibridoa. Landare iraunkorra da, hotzarekiko erresistentea, metro bateko altueraraino hazten dena. Udan loratzen dira, izokin eta arrosa koloreko loreekin. Hostoak erroseta obalak eta iletsuak dira.

## Kanpo estekak

* Datuak: Q156533
* Multimedia: Digitalis / Q156533
* Espezieak: Digitalis
# Digitosa

Digitosa Tortricidae familiako sits genero bat da. Bere espezie tipoa Digitosa leptographa da.

## Espezieak

| Espeziea | Egoera |
| Digitosa elliptica | daturik gabe |
| Digitosa gnesia | daturik gabe |
| Digitosa leptographa | daturik gabe |
| Digitosa metaxantha | daturik gabe |
| Digitosa stenographa | daturik gabe |
| Digitosa vulpina | daturik gabe |

## Kanpo estekak

* Datuak: Q5276280
# Dudley R. Herschbach

Dudley Robert Herschbach (Kalifornia, Ameriketako Estatu Batuak, 1932ko ekainaren 18a) kimikaria da. Matematika- eta kimika-ikasketak egin zituen Stanfordeko eta Harvardeko unibertsitateetan. Molekula-sorta gurutzatuen teknika erabiltzen lehena izan zen (1961): abiadura eta energia jakinetara azeleratutako atomo (molekula edo ioi) sorta meheen artean talkak eragitean oinarritzen da teknika hori, gero talka horien emaitza aztertzeko. Alor horretan egindako ikerketengatik, Kimikako Nobel saria jaso zuen 1986an, Yuan T. Lee eta John C. Polanyirekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q243196
* Multimedia: Dudley R. Herschbach / Q243196
# Dudley udalerria, Henry konderria (Indiana)

Dudley udalerria Ameriketako Estatu Batuetako Indiana estatuko udalerri bat da, Henry konderrian. Azken zentsuaren arabera 1.121 biztanle zituen, 30.88 milia karratu (80.0 km$^2$) eremuan.

## Ekonomia

2020ko zentsuaren arabera, Dudley udalerriak 397 etxebizitza zeuden. Per capita diru-sarrerak 27.822 estatubatuar dolar ziren.

## Kanpo estekak

* Datuak: Q5312005
# Dudswell (Quebec)

Dudswell Quebeceko udalerri bat da, Kanadan. Estrie eskualdean kokatuta dago, eta horren barruan dagoen Le Haut-Saint-François konderriko eskualde udalerria da.. 2011ko zentsoaren arabera 1,771 biztanle zituen 219.08 kilometro koadroko azaleran.

## Kanpo estekak

* Datuak: Q731955
* Multimedia: Dudswell, Quebec / Q731955
# Due Carrare

Due Carrare Italiako udalerri bat da. Paduako probintzian kokatuta dago, Veneto eskualdean. 9.003 biztanle ditu, 26,56 kilometro koadroko azaleran banatuta.

## Mugakideak

Due Carrarek honako udalerri hauekin egiten du muga:
Battaglia Terme Cartura Montegrotto Terme Pernumia Maserà di Padova Abano Terme

## Kanpo estekak

* Datuak: Q34557
* Multimedia: Due Carrare / Q34557
# Due Date

Due Date 2010eko Todd Phillips estatubatuar zinema zuzendariak zuzendutako film komikoa da.

## Argumentua

Oharra: Atal honek istorio osoa edo amaiera argitzen du.
Peter Highmanek eta Ethan Tremblayk erlojuaren kontrako bidaia zoroa egingo dute AEBetan barrena, lehenaren semearen jaiotzarako garaiz heldu nahian.

## Aktoreak

* Robert Downey Jr: Peter Highman
* Zach Galifianakis: Ethan Tremblay / Ethan Chase
* Michelle Monaghan: Sarah Highman
* Juliette Lewis: Heidi
* Jamie Foxx: Darryl Johnson
* Matt Walsh: TSAren agentea
* RZA: hegazkin konpainiaren langilea
* Danny McBride: Western Unionen langilea
* Todd Phillips: Barry
* Mimi Kennedy: Sarahren ama
* Keegan-Michael Key: Aita berria
* Aaron Lustig: Dr. Greene
* Marco Rodríguez: Agente federala
* Brody Stevens: gidaria
* Charlie Sheen: Charlie Harper (Cameo)
* Jon Cryer: Alan Harper (Cameo)

## Erreferentziak

* ↑ EiTB. (2014/01/27). 'Salidos de cuentas' komediaren estreinaldia, 'La Noche De' saioan. .

## Kanpo estekak

* Datuak: Q569941
# Dudley udalerria, Hardin konderria (Ohio)

Dudley udalerria Ameriketako Estatu Batuetako Ohio estatuko udalerri bat da, Hardin konderrian. Azken zentsuaren arabera 1.490 biztanle zituen, 37.4 milia karratu (97 km$^2$) eremuan.

## Ekonomia

2020ko zentsuaren arabera, Dudley udalerriak 408 etxebizitza zeuden. Per capita diru-sarrerak 22.938 estatubatuar dolar ziren.

## Kanpo estekak

* Datuak: Q5312000
* Multimedia: Dudley Township, Hardin County, Ohio / Q5312000
# Dudley Shelton Senanayake

Dudley Shelton Senanayake (Kolonbo, 1911ko ekainaren 19a - Kolonbo, 1973ko apirilaren 13a) Sri Lankako politikaria izan zen.
Ingalaterran ikasketak egin ondoren Sri Lankara itzuli zen, eta Estatuko Kontseiluko kide egin zuten (1936). 1947an Nekazaritzako ministro izan zen eta, aita hil zenean (1952), lehen ministro, Defentsako ministro eta Kanpo Arazoetako ministro egin zuten. 1953an, kargu guztiak utzi zituen osasun-arazoak zituelako. 1958an Alderdi Nazional Batuko lehendakari egin zuten, eta 1960an aginpidera iritsi zen berriro ere. Urte berean hauteskundeak galdu zituen, eta oposizioko buru izan zen 1961-1965 urteetan. 1965ean, lehen ministro, Defentsako ministro eta Kanpo Arazoetako ministro izendatu zuten eskuinaldeko alderdien koalizio baten eskutik. 1970eko hauteskundeetan ezkertiarrak nagusitu ziren, eta Sirimavo Bandaranaike iritsi zen aginpidera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1150570
* Multimedia: Dudley Senanayake / Q1150570
# Dudleyville (Arizona)

Dudleyville Ameriketako Estatu Batuetako erroldak esleitutako leku bat da. Pinal konderrian dago, Arizona estatuan. 597 biztanle ditu, 17,373737 kilometro koadroko azaleran banatuta.

## Ikus, gainera

* Pinal konderria

## Kanpo estekak

* Datuak: Q2041616
* Multimedia: Dudleyville, Arizona / Q2041616